มีตุ่มสีแดงเล็กๆคล้ายโดนยุงกัดขึ้นที่แขนและขา แต่ขึ้นไม่มากค่ะ ขึ้นเป็นจุดไม่เป็นผื่น ขึ้นครั้งละ1-2 จุด พอที่ขาหายก็มาขึ้นที่แขนต่อพอหายข้างนึงมาเป็นอีกข้างนึง ไม่มีอาการคัน พอเอามือไปจิ้มที่จุดมันก็แดงทั้งแขนเลยค่ะสักพักแล้วมันค่อยๆหายไป เป็นมา 2 อาทิตย์แล้วค่ะ
สวัสดีค่ะ การมีตุ่มสีแดงเล็กๆขึ้นคล้ายโดนยุงกัดที่แขน ขา อาจจะเป็นตุ่มจากการถูกแมลงกัดจริงๆ ตุ่มจากผื่นผิวหนังอักเสบจากภูมิแพ้ผิวหนัง คือเกิดจากข้างในร่างกายเอง ไม่มีสาเหตุภายนอก อาจมีตุ่มนูน แดง คัน ตำแหน่งเป็นได้ทั่ว แต่พบบ่อยตามข้อพับ หรือเป็นตุ่มจากผื่นผิวหนังอักเสบจากการระคายหรือแพ้สัมผัสสารที่ก่อให้เกิดอาการแพ้ รูขุมขนอักเสบและมีการติดเชื้อร่วมด้วย เป็นตุ่มคล้ายเม็ดสิว อาจเจ็บได้เล็กน้อย สาเหตุจากการติดเชื้อเช่น อีสุกอีใส มักเป็นทั่วตัว เป็นตุ่มน้ำบนพื้นสีแดง อาจรวมเป็นกระจุกได้จากที่กล่าวมา ยังบอกสาเหตุไม่ได้แน่ชัด เบื้องต้นไม่ไปแกะเกาตุ่ม รับประทานยาแก้คันถ้ามีอาการคันร่วมด้วยได้ อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง และยังไม่ควรเอายาอะไรไปทาเพราะยังไม่ทราบการวินิจฉัย ควรจะไปพบแพทย์ถ้าตุ่มดังกล่าวขึ้นมากขึ้นเรื่อยๆ คันเยอะ เจ็บ หรือมีลักษณะของการติดเชื้อเช่นปวด บวม แดง มีหนองร่วมด้วย